open-index/open-wikipedia-markdown huggingface dataset:
কোয়েন লিউ

**কোয়েন লিউ** হলেন একজন মালয়েশীয় রন্ধনশিল্পী, যিনি ফ্রান্সের প্যারিসের পের্টিনেন্স রেস্তোরাঁয় কর্মরত আছেন। ২০১৮ সালে তিনি প্রথম মালয়েশীয় নারী হিসেবে মিশলাঁ তারকা লাভ করেন।

## জীবনী
কোয়েন লিউ জন্মেছেন মালয়েশিয়ার ইপোহ প্রদেশে। তিনি বেড়ে উঠেছেন মালয়েশিয়াতেই।

তিনি অস্ট্রেলিয়া ও থাইল্যান্ডের ল্য কর্ডন ব্ল্যু থেকে রন্ধনশিল্প সম্পর্কে জ্ঞান আহরণ করেন। তিনি প্যারিসের একোলে ন্যাশিওনালে সুপেরিয়েউরে ডি প্যাটিসেরি থেকে ফরাসি পেস্ট্রি সম্পর্কে জ্ঞানলাভ করেছিলেন।

কোয়েন লিউ এন্টার্ন শেফ হিসেবে প্যারিসের অ্যান্তনি রেস্তোরাঁয় যোগ দেন। এরপর তিনি সিঙ্গাপুরের ল্য সেন্ট জুলিয়েন রেস্তোরাঁয় রন্ধনশিল্পী হিসেবে যোগ দেন। তিনি অস্ট্রেলিয়া, থাইল্যান্ড, সিঙ্গাপুর ও ফ্রান্সের বিভিন্ন রেস্তোরাঁয় কাজ করেছেন।

২০১৭ সালের মার্চে তিনি তার স্বামী র‍্যুনোসুকে নাইতোর সাথে প্যারিসে পের্টিনেন্স রেস্তোরাঁ নামে একটি রেস্তোরাঁ খোলেন। রেস্তোরাঁ লিউ ও নাইতোর যৌথ মালিকানায় প্রতিষ্ঠিত। রেস্তোরাঁটি প্রাচীন ফরাসি ও জাপানি রান্নার সংমিশ্রণে তৈরি খাদ্যদ্রব্য তৈরি করে থাকে। ২০১৮ সালে তিনি ৫৭ জন রন্ধনশিল্পীর সাথে মিশলাঁ তারকা লাভ করেন। মাত্র দুজন নারী ২০১৮ সালে মিশলাঁ তারকা লাভ করেছিলেন ; তন্মধ্যে তিনি ছিলেন অন্যতম।

## ব্যক্তিগত জীবন
তিনি রন্ধনশিল্পী র‍্যুনোসুকে নাইতোর সাথে বিবাহবন্ধনে আবদ্ধ হয়েছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:নারী পাচক
বিষয়শ্রেণী:কুয়ালালামপুরের ব্যক্তি
মালাভিকা হারিটা

**মালাভিকা হারিটা** একজন ভারতীয় নির্বাহী যিনি বিজ্ঞাপন ও যোগাযোগ সংস্থা সাটছি এবং সাটছি ফোকাসের বর্তমান প্রধান নির্বাহী কর্মকর্তা। তিনি ব্যাঙ্গালোরের অ্যাড ক্লাবেরও সভাপতি। 

## প্রাথমিক জীবন এবং শিক্ষা
মালাভিকা ১৯৮২ সালে ইন্ডিয়ান ইনস্টিটিউট অফ ম্যানেজমেন্ট ব্যাঙ্গালোর থেকে স্নাতকোত্তর সম্পন্ন করেন। 

## পেশাগত জীবন
মালভিকা এইচএমটি ওয়াচেসের  বিজ্ঞাপন ও বিক্রয় প্রচার অনুষ্ঠানে তার পেশাগত কর্মজীবন শুরু করেন এবং মুদ্রা কমিউনিকেশনস এ কাজ করার পর ১৯৯৩ সালে সাচিতে যোগ দেন। তিনি ভারতের ব্যবস্থাপনা ও যোগাযোগের উপর বিভিন্ন স্নাতকোত্তর ইনস্টিটিউটগুলিতে বিজ্ঞাপন ও ব্র্যান্ড ব্যাবস্থাপনার শিক্ষাও দেন। 

## পুরস্কার এবং সম্মাননা
মালভিকা প্রথম মহিলা হিসাবে আইআইএম ব্যাঙ্গালুরু কর্তৃক বিশিষ্ট অ্যালামনি পুরস্কারে ভূষিত হয়েছিলেন  ।    তিনি বিশ্বায়নের উপর লন্ডন স্কুল অব ইকনোমিক্স এ লর্ড মেঘনাদ দেসাই এর অধীনে, বিশেষ কার্যক্রমের জন্য ব্রিটিশ সরকার কর্তৃক নির্বাচিত অন্যতম প্রথম গুরুকুল চেভেনিং মেধাবৃত্তি প্রাপ্ত ছিলেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:কর্নাটকের নারী ব্যবসায়ী
বিষয়শ্রেণী:ভারতীয় প্রধান নির্বাহী
বিষয়শ্রেণী:ভারতীয় নারী প্রধান নির্বাহী
গ্রাম আদালত

**গ্রাম আদালত** বাংলাদেশে বিচার ব্যবস্থার সর্বনিম্ন স্তর। গ্রামাঞ্চলের কিছু কিছু মামলার নিষ্পত্তি এবং তৎসর্ম্পকীয় বিষয়াবলীর বিচার সহজলভ্য করার উদ্দেশ্যে গ্রাম আদালত অধ্যাদেশ, ১৯৭৬ এর আওয়তায় গঠিত একটি স্থানীয় মীমাংসামুলক তথা সালিশি আদালত।

## গ্রাম আদালত গঠন
গ্রাম আদালত  আইন, ২০০৬ আইনের ধারা ৫ অনুযায়ী একজন ইউনিয়ন পরিষদ চেয়ারম্যান এবং উভয়পক্ষ কর্তৃক মনোনীত দুইজন করে মোট পাঁচজন সদস্য নিয়ে গ্রাম আদালত গঠিত হয়। তবে প্রত্যেক পক্ষ কর্তৃক মনোনীত দুইজন সদস্যের মধ্যে একজন সদস্যকে সংশ্লিষ্ট ইউনিয়ন পরিষদের সদস্য হতে হবে। চারজন সদস্যের উপস্থিতিতে গ্রাম আদালতের সিদ্ধান্ত দুই-দুই ভোটে অমীমাংসিত হলে চেয়ারম্যান নির্ণায়ক ভোট দিয়ে সিদ্ধান্ত গ্রহণ করবে। এছাড়া ফৌজদারি ও দেওয়ানি মামলার সঙ্গে কোনো নারীর স্বার্থ যুক্ত থাকলে সংশ্লিষ্ট পক্ষ সদস্য মনোনয়ন প্রদানের ক্ষেত্রে একজন নারী সদস্য হিসেবে মনোনয়ন দেবে।

## এখতিয়ার
গ্রাম আদালত ‘গ্রাম আদালত (সংশোধন) বিল-২০২৪’ অনুযায়ী সর্বোচ্চ ৩ লাখ টাকা জরিমানা করতে পারবেন। এর পূর্বে যেটি ছিল সর্বোচ্চ ৭৫ হাজার টাকা। বিলের তফসিল অনুযায়ী সাত ধরনের দেওয়ানি মামলা গ্রাম আদালতের মাধ্যমে নিষ্পত্তিযোগ্য হবে। সেগুলো হলো:
# কোনো চুক্তি রসিদ বা অন্য কোনো দলিলমূল্যে প্রাপ্য অর্থ আদায়
# কোনো অস্থাবর সম্পত্তি পুনরুদ্ধার বা তার মূল্য আদায়ের মামলা 
# স্থাবর সম্পত্তি বেদখল হওয়ার এক বছরের মধ্যে তার দখল পুনরুদ্ধারের মামলা
# কোনো অস্থাবর সম্পত্তির জবরদখল বা ক্ষতির জন্য ক্ষতিপূরণ আদায়ের মামলা 
# গবাদিপশু অনধিকার প্রবেশের কারণে ক্ষতিপূরণের মামলা
# কৃষিশ্রমিকদের পরিশোধ্য মজুরি ও ক্ষতিপূরণ আদায়ের মামলা এবং 
# বকেয়া ভরণপোষণ আদায়ের জন্য স্ত্রীর মামলা।

## যে সকল অভিযোগের বিচার গ্রাম আদালতে হয় না
ফৌজদারি মামলার ক্ষেত্রে: অভিযুক্ত ব্যক্তি যদি পূর্বে অন্য কোন আদালত কর্তৃক কোন আদালত গ্রাহ্য অপরাধে দোষী সাব্যস্ত হয়ে থাকে এবং দেওয়ানি মামলার ক্ষেত্রে: ক) যখন কোন অপ্রাপ্ত বয়স্কের স্বার্থ জড়িত থাকে, খ) বিবাদের পক্ষগণের মধ্যে বিদ্যমান কলহের ব্যাপারে কোন সালিশের ব্যবস্থা (সালিশি চুক্তি) করা হয়ে থাকলে, গ) মামলায় সরকার বা স্থানীয় কর্তৃপক্ষ বা কার্যরত কোন সরকারি কর্মচারী হয়ে থাকলে এবং ঘ) কোন অপ্রকৃতিস্থ ব্যক্তির বিরুদ্ধে গ্রাম আদালতে কোন মামলা দায়ের করা যায় না।

## আরও পড়ুন
* বাংলাদেশের আইন

## বহিঃসংযোগ
* গ্রাম আদালত বিধিমালা

## তথ্যসূত্র

বিষয়শ্রেণী:বাংলাদেশ সরকার
বিষয়শ্রেণী:বাংলাদেশের বিচার বিভাগ
তশি চোজম

**তশি চোজম** হচ্ছেন একজন ভুটানি আইনজীবী এবং বিচারক যিনি ২০১২ সালে দেশের উচ্চ আদালতে নিযুক্ত প্রথম নারী।

## শিক্ষা
২০০৫-২০০৬ পর্যন্ত চোজম ওয়াশিংটন, ডি.সি.র ওয়াশিংটন আইন কলেজ, আমেরিকান বিশ্ববিদ্যালয়-এ হবার্ট হামফ্রের সহকর্মী ছিলেন। তিনি অধ্যাপক স্টিফেন ওয়ার্মেলের অধীনে থেকে কিশোর আদালত ব্যবস্থা এবং নারী বিষয়ে অধ্যয়ন করেন।

চোজম কুইন্সল্যান্ড ইউনিভার্সিটি অব টেকনোলজি, অস্ট্রেলিয়া (২০১০) থেকে আইনে মাস্টার্স করেছেন, এবং ২০১৩ সালে বিশ্ববিদ্যালয়ের বিশেষ উৎকর্ষ পুরস্কার পান।

## কর্মজীবন
প্রথম মহিলা হিসেবে, চোজম বিভিন্ন জেলা আদালতের বিচারক হিসেবে কাজ করেছেন। তিনি উচ্চ আদালতের দায়িত্ব পালন করেন এবং রয়েল জুডিশিয়াল সার্ভিস কাউন্সিলের চেয়ারপারসন হিসাবেও দায়িত্ব পালন করেন। তিনি নারী বিষয় এবং কিশোর-কিশোরীর ক্ষেত্রে বিশেষ আগ্রহ দেখান এবং ভুটানে একটি পৃথক কিশোর আদালত প্রতিষ্ঠার জন্য কাজ করেছেন।

৩রা আগস্ট ২০১২ সালে চোজমকে উচ্চ আদালতে দশ বছরের মেয়াদে নিযুক্ত করা হয় এবং ১২ই সেপ্টেম্বর অফিসে বসেন এবং গোপনীয়তা শপথ নেন। তিনি আদালতের প্রথম ও একমাত্র মহিলা বিচারক। তিনি আদালতের সর্বকনিষ্ঠ সদস্যও।

২০১৩ এবং ২০১৫ সালে চোজম ড্রূক গ্যালাপ (ড্রাগন রাজা) জিগমে খেসার নামগিয়েল ওয়াংচুক থেকে রয়েল সিভিল সার্ভিস পুরস্কার পান।

## ব্যক্তিগত জীবন
চোজম বিবাহিত এবং তার দুইজন সন্তান রয়েছে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভূটানি বিচারক
বিষয়শ্রেণী:নারী বিচারক
বিষয়শ্রেণী:ওয়াশিংটন আইন কলেজের প্রাক্তন শিক্ষার্থী
রুহসার পেকান

**রুহসার পেকান** (জন্ম ১৯৫৮) হচ্ছেন একজন বৈদ্যুতিক প্রকৌশলী যিনি ২০১৮ সালে তুরস্কের বাণিজ্য মন্ত্রী নিযুক্ত হন।

## ব্যক্তিগত জীবন
রুহসার পেকান ১৯৫৮ সালে তুরস্কের মানিসাতে জন্মগ্রহণ করেন। তিনি ইস্তাম্বুল কারিগরী বিশ্ববিদ্যালয়-এ বৈদ্যুতিক প্রকৌশলের উপর পড়ালেখা করেছেন। তার স্নাতক ডিগ্রি লাভের পর, তিনি একই অনুষদ থেকে মাস্টার্স ডিগ্রি অর্জন করেছেন।

তিনি বিবাহিত এবং তাদের দুই সন্তান রয়েছে।

## পেশাদরি কর্মজীবন
পেকান তার পেশাগত কর্মজীবন শুরু করেন তুর্কী সিনাই কলকিনমা ব্যাংকাসি উন্নয়ন ও বিনিয়োগ ব্যাংকে যোগদানের মাধ্যমে। বেশ কয়েকটি কোম্পানির বিভিন্ন পদে কাজ করার পর তিনি নির্বাহী বোর্ডের সদস্য হন। ২০০৫ সালে, তিনি একটি প্রকৌশল কোম্পানি সহ-প্রতিষ্ঠা করেছিলেন, যেটি পানীয় জল, সেচ, পেট্রোলিয়াম এবং প্রাকৃতিক গ্যাসের পাইপলাইন সরবরাহ করে। তিনি এই কোম্পানির ব্যবস্থাপনা পরিচালক ছিলেন।

তিনি তিনবার তুরস্কের বৈদেশিক অর্থনৈতিক সম্পর্ক কর্পোরেশনের তুরস্ক-সিরিয়া ব্যবসায়িক পরিষদের চেয়ারপারসন ছিলেন। (, DEİK) তিনি তুরস্ক-জর্দান ব্যবসায় কাউন্সিলের চেয়ারপারসন হিসেবে দায়িত্ব পালন করেন, এবং একই কর্পোরেশনের তুরস্ক-ইরাক এবং তুরস্ক-লিবিয়ার ব্যবসায়িক পরিষদের নির্বাহী বোর্ডের সদস্য হিসাবে। তিনি ইউনিয়ন অফ চেম্বার্স এন্ড কমোডিটি এক্সচেঞ্জেস অফ তুর্কি (টিওবিবি) এর নারী উদ্যোক্তাদের কমিটির ডেপুটি চেয়ারপার্সন হিসাবে দায়িত্ব পালন করেন, এবং ইস্তাম্বুল চেম্বার অফ কমার্স-এ নারী উদ্যোক্তাদের কমিটির সদস্য হিসাবে (আইটিও) পাশাপাশি কিছু অন্যান্য ব্যবসা প্রতিষ্ঠানেরও।

পেকান "আইডব্লিউইসি ২০১০ পুরস্কার" এর পান, এবং তাকে "আইডব্লিউইসি-র বৈশ্বিক দূত" হিসাবে নামাঙ্কিত করা হয়।

## রাজনৈতিক কর্মজীবন
৯ই জুলাই, ২০১৮-এ, নতুন নির্বাচিত তুরস্কের রাষ্ট্রপতি রেজেপ তাইয়িপ এরদোয়ান তুরস্কের রাজনৈতিক ব্যবস্থার নতুন মন্ত্রিসভা ঘোষণা করেন। রুহসার পেকান বাণিজ্য মন্ত্রী নিযুক্ত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৮-এ জন্ম
বিষয়শ্রেণী:People from Manisa
বিষয়শ্রেণী:Istanbul Technical University alumni
বিষয়শ্রেণী:Turkish electrical engineers
বিষয়শ্রেণী:Turkish women in business
বিষয়শ্রেণী:Turkish business executives
বিষয়শ্রেণী:তুরস্কের নারী মন্ত্রী
বিষয়শ্রেণী:Ministers of Customs and Trade of Turkey
বিষয়শ্রেণী:ইস্তাম্বুল কারিগরি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:তুর্কি ব্যবসায়ী
বিষয়শ্রেণী:তুরস্কের মন্ত্রী
বিষয়শ্রেণী:২১শ শতাব্দীর তুর্কি নারী রাজনীতিবিদ
বিষয়শ্রেণী:২০শ শতাব্দীর তুর্কি নারী রাজনীতিবিদ
পত্রলেখা পাল

**পত্রলেখা মিশ্রা পাল** (জন্ম ২০ ফেব্রুয়ারি ১৯৯০) হলেন একজন ভারতীয় চলচ্চিত্র অভিনেত্রী। তার বাবা ছিলেন একজন চার্টার্ড অ্যাকাউন্ট্যান্ট এবং মা ছিলেন গৃহিণী। তার বাবা তাকে চার্টার্ড অ্যাকাউন্ট্যান্ট বানাতে চাইলেও তিনি অভিনয় জগতে উৎসাহী ছিলেন। ২০১৪ সালে মুক্তিপ্রাপ্ত হিন্দি চলচ্চিত্র *সিটিলাইটস* এ রাজকুমার রাওয়ের বিপরীতে অভিনয়ের মাধ্যমে তার বড় পর্দায় অভিষেক ঘটে।

## প্রারম্ভিক জীবন
পত্রলেখা মেঘালয়ের শিলংয়ে জন্মগ্রহণ করেছিলেন। তার বাবা ছিলেন একজন চার্টার্ড অ্যাকাউন্টেন্ট ও মা ছিলেন একজন গৃহিণী। তার পর্ণলেখা মিশ্রা পাল ও অগ্নীশ পাল নামে দুই ভাইবোন আছে।

পত্রলেখা পড়েছেন অসম ভ্যালি স্কুলে। স্নাতক ডিগ্রি লাভ করেছেন বেঙ্গালুরুর বিশপ কটন গার্লস স্কুল থেকে। এইচ. আর. কলেজ অব কমার্স অ্যান্ড ইকোনোমিকসে পড়াকালীন সময়ে তিনি ব্ল্যাকবেরি, টাটা ডোকোমোর বিজ্ঞাপনচিত্রে অভিনয় করেছিলেন।

## কর্মজীবন
পত্রলেখা রাজকুমার রাওয়ের বিপরীতে *সিটিলাইটস* (২০১৪) চলচ্চিত্রে অভিনয়ের মাধ্যমে বড়পর্দায় পা রাখেন। চলচ্চিত্রটি স্বল্প বাজেটে নির্মিত হলেও ব্যবসায়িক সাফল্য অর্জন করে। ২০১৬ সালে তিনি বিশেষ ফিল্মসের ব্যানারে নির্মিত *লাভ গেমস* চলচ্চিত্রে অভিনয় করেন। ২০১৭ সালে অল্ট বালাজিতে তার অভিনীত ওয়েব সিরিজ *বোস:ডেড/অ্যালাইভ* মুক্তি পায়।

২০১৮ সালে অভয় দেওলের বিপরীতে *নানু কি জানু* চলচ্চিত্রে অভিনয় করেন। ২০১৯ সালে জি৫ এ তার অভিনীত ওয়েব সিরিজ *বদনাম গালি* মুক্তি পায়।

## চলচ্চিত্র তালিকা

### বড় পর্দা

### ছোট পর্দা

## পুরস্কার

## ব্যক্তিগত জীবন
তিনি ১৫ নভেম্বর ২০২১ সালে বলিউডি অভিনেতা রাজকুমার রাওকে বিয়ে করেন...

## তথ্যসূত্র

## বহিঃসংযোগ

*
*
*

বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:১৯৯০-এ জন্ম
বিষয়শ্রেণী:শিলংয়ের ব্যক্তি
বিষয়শ্রেণী:মেঘালয়ের অভিনেত্রী
ম্যালিন লিভেনস্টাড

**ইভা ম্যালিন সোফিয়া লিভেনস্টাড** (জন্ম: ১৩ সেপ্টেম্বর, ১৯৮৮) একজন সুইডিশ ফুটবল খেলোয়াড়। তিনি সুইডেন জাতীয় মহিলা দলে ডিফেন্ডার হিসেবে খেলতেন। বর্তমানে তিনি তার প্রাক্তন দল এফসি রোজেনগার্ডের প্রধান কোচ হিসেবে দায়িত্ব পালন করছেন। তিনি ড্যামলসেনস্কান-এর সবচেয়ে কমবয়সী প্রধান কোচ।

## ক্লাব ক্যারিয়ার
২০১৩ সালের নভেম্বরে চ্যাম্পিয়নস মালমো লিভেনস্টাডকে এআইকে এর কাছে ২০১৪ সালের মৌসুমের প্রথমার্ধের জন্য ধারে খেলতে পাঠায়।

২০১৪ সালে লিভেনস্টাড খেলা থেকে অবসর নেন, তবে নভেম্বর ২০১৬ সালে এফসি রোজেনগার্ডের সহকারী কোচ পদে অধিষ্ঠিত হন। লিভেনস্টাড তার পূর্ববর্তী ক্লাব এলডিবি এফসি মালমোর অধিনায়ক ছিলেন এবং ক্লাবটির হয়ে তিনটি লিগ শিরোপা জিতেছিলেন। ২০১৭ সালের সেপ্টেম্বরে এফসি রোজেনগার্ডের প্রধান কোচ জ্যাক মাজগার্ড জেনসেনের চুক্তির মেয়াদ শেষ হলে ২০১৭ সাল মৌসুমের পরবর্ সময়ের জন লিভেনস্টাডকে প্রধান কোচ হিসাবে নিয়োগ দেয়া হয়।

## আন্তর্জাতিক ক্যারিয়ার
২০০৮ সালের ফেব্রুয়ারিতে সুইডেন জাতীয় মহিলা দলের হয়ে আন্তর্জাতিক ফুটবলে তার অভিষেক ঘটে। অভিষেক ম্যাচে তার দল নরওয়ের বিরুদ্ধে ২-০ গোলে জিতেছিলেন। ২০১২ সালের লন্ডন অলিম্পিকের জন্য সুইডেন দলে লিভেনস্টাডকে অন্তর্ভুক্ত করা হয়।

## ব্যক্তিগত জীবন
অবসর গ্রহণের পর এটি জানানো হয়েছিল যে লিভেনস্টাড তার সঙ্গী এবং প্রাক্তন সহপাঠী ক্যারোলিন সেগারের সাথে ফ্রান্সে বসবাস করেছিলেন।

## তথ্যসূত্র

## বহিঃসংযোগ

* 
*  (archive)
* 

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সুয়েডীয় নারী ফুটবলার
বিষয়শ্রেণী:সুইডেনের আন্তর্জাতিক নারী ফুটবলার
বিষয়শ্রেণী:২০১২ গ্রীষ্মকালীন অলিম্পিকের ফুটবলার
বিষয়শ্রেণী:সমকামী নারী ক্রীড়াবিদ
বিষয়শ্রেণী:নারী ফুটবল রক্ষণভাগের খেলোয়াড়
বিষয়শ্রেণী:সুইডেনের অলিম্পিক ফুটবলার
জেহরা আলপাগো

**জেহরা ওনে আলপাগো** (জন্ম ১৯৪৭) হচ্ছেন একজজন তুর্কি মহিলা আইনজ্ঞ, রাজনীতিবিদ, সাবেক সরকার মন্ত্রী এবং একাডেমিক।

## ব্যক্তিগত জীবন
জেহরা ওনে আলপাগো ১৯৪৭ সালে কারাদেনিজ ইরেগলি, জংউলদক প্রদেশ, তুরস্ক-এ জন্মগ্রহণ করেন। তিনি ১৯৬৯ সালে আঙ্কারা বিশ্ববিদ্যালয়, ল স্কুল থেকে স্নাতক হন।

রাজনীতি ছেড়ে চলে যাওয়ার পর, তিনি একজন আইনজীবী হিসেবে কাজ করেন এবং ইয়াদাইটেপ বিশ্ববিদ্যালয়ের একাডেমিক হিসাবে কাজ করেন। ২০১০ সালের শেষের দিকে, আলপাগো ইস্তানবুল বারের প্রতিনিধি হিসাবে তুর্কি বার অ্যাসোসিয়েশনের ইউনিয়ন নির্বাচিত হন।

তিনি চিকিৎসক ইলদিরিম আলপাগোকে বিয়ে করেন। তিনি দুই সন্তানের জননী।

## রাজনীতি
আলপাগো ১৯৮৩ সালে প্রতিষ্ঠিত সোশ্যাল ডেমোক্রেটিক পপুলিস্ট পার্টির (এসএইচপি) মাধ্যমে রাজনীতিতে প্রবেশ করেন এবং দলের জেলা শাখার প্রথম  নারী চেয়ারম্যান হিসেবে দুই বার দায়িত্ব পালন করেন। পরে তিনি কেন্দ্রীয় নির্বাহী বোর্ডের সদস্য এবং এসএইচপি এর ভাইস চেয়ারপার্সন হন।

আলপাগোকে ২৭ জুলাই, ১৯৯৪-এ তুর্কান আকিউল এর স্থলে "নারী, পরিবার ও সামাজিক নীতিমালা" বিষয়ক প্রতিমন্ত্রী নিয়োগ করা হয়, যদিও তিনি সংসদের সদস্য ছিলেন নাহ। তিনি তুরস্কের ৫০ তম সরকারের প্রধানমন্ত্রী তানসু চিলেনের নেতৃত্বে এই পদে দায়িত্ব পালন করেন। মার্চ ২৭, ১৯৯৫-এ, তিনি রিপাবলিকান পিপলস পার্টির (সিএইচপি) এর আইসিল বায়কালকে তার পদটি ছেড়ে দেন যখন সোশ্যাল ডেমোক্রেটিক পপুলিস্ট পার্টি রিপাবলিকান পিপলস পার্টির সাথে একত্রিত হয়ে যায়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪৭-এ জন্ম
বিষয়শ্রেণী:People from Karadeniz Ereğli
বিষয়শ্রেণী:Ankara University Faculty of Law alumni
বিষয়শ্রেণী:Turkish jurists
বিষয়শ্রেণী:Turkish women in politics
বিষয়শ্রেণী:Social Democratic Populist Party (Turkey) politicians
বিষয়শ্রেণী:তুরস্কের নারী মন্ত্রী
বিষয়শ্রেণী:Members of the 50th government of Turkey
বিষয়শ্রেণী:Ministers of State of Turkey
বিষয়শ্রেণী:Republican People's Party (Turkey) politicians
বিষয়শ্রেণী:Turkish women academics
বিষয়শ্রেণী:Yeditepe University faculty
বিষয়শ্রেণী:তুরস্কের মন্ত্রী
বিষয়শ্রেণী:প্রজাতন্ত্রী জনতা দলের (তুরস্ক) রাজনীতিবিদ
আ খ ম হাসান

**আবু খায়ের মোহাম্মদ হাসান**, যিনি পর্দায় **আ খ ম হাসান** কিংবা **হাসান** নামে অধিক পরিচিত (জন্ম: ৩১ মার্চ ১৯৭৪) একজন বাংলাদেশী টেলিভিশন অভিনেতা। তিনি হাস্যরসাত্মক চরিত্রে অভিনয়ের জন্য বেশি জনপ্রিয় হলেও তাকে গম্ভীর চরিত্রেও দেখা যায়। সালাউদ্দিন লাভলুর "রঙের মানুষ" নাটকে রাখালের চরিত্রে অভিনয়ের মাধ্যমে তিনি প্রথম জনপ্রিয়তা অর্জন করে। তিনি *এ জার্নি বাই পলিটিক্স* (২০১১) নাটকে অভিনয়ের জন্য শ্রেষ্ঠ টিভি অভিনেতার জন্য মেরিল-প্রথম আলো সমালোচক পুরস্কারের মনোনয়ন লাভ করেন।

## প্রাথমিক জীবন
১৯৭৪ সালে আ খ ম হাসান জন্মগ্রহণ করেন নারায়ণগঞ্জ জেলায়। তিনি নারায়ণগঞ্জের আদর্শ স্কুলে পড়ালেখা করেন। এরপর নারায়ণগঞ্জের তোলারাম কলেজে পড়েন। বাংলাদেশের জাতীয় বিশ্ববিদ্যালয়ের একটি শাখা কলেজ থেকে তিনি তার গ্র্যাজুয়েশন সম্পূর্ণ করেন। তিনি ছোটবেলা থেকেই অভিনয়ের প্রতি আকৃষ্ট হয়ে পড়েন। পরবর্তীতে যার ফল স্বরূপ বিনোদনপাড়ায় তিনি তার নাম লেখান।

## কর্মক্ষেত্র
হাসান ছোটবেলা থেকে অভিনয়ের প্রতি দুর্বল হয়ে পড়েন এবং পরবর্তীতে জীবনে তিনি আরন্যক নাট্যদলের সাথে যুক্ত হয়ে মঞ্চে অনেকগুলো নাটকে অভিনয় করেন এবং একসময় টেলিভিশন নাটক অভিনয় করা শুরু করে অভিনয় জীবনে নিজেকে প্রতিষ্ঠিত করেন। ২০০৮ তিনি ডাক্তার বাড়ি চলচ্চিত্রে অভিনয় করেন। তিনি একের পর এক নাটকে অভিনয় করতে থাকেন। তবে সালাউদ্দিন লাভলুর "রঙের মানুষ" নাটকে রাখালের চরিত্রে অভিনয়ের মাধ্যমে সকলের কাছে জনপ্রিয় হয়ে উঠেন।

২০১৯ সালে তিনি মাসুদ করিম সুজনের *কিস্তি কাদের* ও *ডেঙ্গু নাসের* টেলিভিশন ধারাবাহিকে অভিনয় করেন। তিনি *বাপ বেটা ৪২০* ওয়েব নাটকে প্রথমবারের মত যমজ চরিত্রে অভিনয় করেন। নয়ন মিলটন পরিচালিত নাটকটি সৃষ্টি মাল্টিমিডিয়ার ইউটিউব চ্যানেলে নাটকটি মুক্তি পায়। এই বছর ঈদুল আযহায় তার অভিনীত ৩০টি টেলিভিশন নাটক ও মিনি ধারাবাহিক বিভিন্ন চ্যানেলে প্রচারিত হয়।

## টেলিভিশন
### একক নাটক
* ধন্যবাদ (২০২১) 
* পেটুক জামাই []
* পেটুক জামাই 2
* কালো জামাই
* বিয়াই সাব (৭ পর্ব)
* সুদখোর
* ইটারিয়ান জামাই
* সেলিব্রেটি কাউ
* গণিকা এখন আমি
* লোকাল গার্ডিয়ান
*ভেজাল কাদের (৭ পর্ব)
*দারোগা বউ জামাই আসামী
*সর্বপ্যাথি ডাক্তার
*ফুটানি জামাই
*বিশিষ্ট চিন্তাবিদ
*জামাই আবদার
*পিরিতের প্রফেসর
*মিস্টার পারফিউম
*দজ্জাল বউ
*আন্ডার মেট্রিক বেয়াদব
*নানা বাড়িতে ঈদ
*মনের মত বউ চাই
*বরিশাইল্লা বাটপার
*গুরু 
*মূর্খ জামাই
*বিশ্ব বাটপার
*প্রাণের স্বামী 
*মহল্লার জামাই 
*গ্রেট ফাজিল
*আইনের মারপ্যাঁচ 

## পুরস্কার ও মনোনয়ন
;মেরিল-প্রথম আলো পুরস্কার

;আরটিভি স্টার অ্যাওয়ার্ড

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:বাংলাদেশী টেলিভিশন অভিনেতা
আয়সেনুর ইসলাম

**আয়সেনুর ইসলাম** (জন্ম **Külahlıoğlu**; জন্ম ১৬ জানুয়ারি ১৯৫৮) হচ্ছেন একজন তুর্কি রাজনীতিবিদ ও বিশ্ববিদ্যালয়ের প্রভাষক। ২৫ ডিসেম্বর, ২০১৩-এ,তিনি রেজেপ তাইয়িপ এরদোয়ানের তৃতীয় মন্ত্রীসভায় পরিবার ও সামাজিক নীতিমালা মন্ত্রী নিযুক্ত হন এবং ২৮ই আগস্ট ২০১৫ পর্যন্ত দায়িত্ব পালন করেন।

## ব্যক্তিগত জীবন
তিনি উসকুদার, ইস্তানবুল, ১৬ জানুয়ারী ১৯৫৮-এ মেহমেত ইসলাম ও তার স্ত্রী কাহাইডের ঘরে জন্মগ্রহণ করেন। তিনি আঙ্কারা বিশ্ববিদ্যালয় -এ তুর্কি সাহিত্যে অধ্যয়ন করেন এবং একই বিশ্ববিদ্যালয়ে মাস্টার্স ডিগ্রী অর্জন করেন। তিনি গাজী বিশ্ববিদ্যালয় থেকে পিএইচডি লাভ করেন।

২০০৫-এ, তিনি একজজন সহযোগী অধ্যাপক হয়ে ওঠেন। তিনি আঙ্কারা বিশ্ববিদ্যালয়, কিরিকলালে বিশ্ববিদ্যালয়, এবং বাশকেন্ট বিশ্ববিদ্যালয়-এ একজন লেকচারার হিসেবে দায়িত্ব পালন করেছেন। তিনি দশটি বই এবং প্রায় চল্লিশটি প্রকাশনা লিখেছেন।

ন্যায়বিচার দলের (এপি) ডেপুটি নাদির লতিফ ইসলাম তার শ্বশুর। তার স্বামী বাদাদির ইসলাম একজন চিকিৎসক, যিনি ত্রাণ প্রতিষ্ঠানের মধ্যে স্বেচ্ছাসেবক হিসেবে কাজ করেন।

তার একটি সন্তান রয়েছে।

## রাজনৈতিক কর্মজীবন
তিনি ক্ষমতাসীন ন্যায়বিচার ও উন্নয়ন দল (একেএফ) এর মাধ্যমে রাজনীতিতে প্রবেশ করেন, এবং ২০১১-এর সাধারণ নির্বাচনে সাকারইয়া প্রদেশ থেকে তুরস্কের গ্র্যান্ড জাতীয় পরিষদে এমপি হিসেবে নির্বাচিত হন।

২০১৩ সালের তুরস্কের দুর্নীতি কেলেঙ্কারির ঘটনার পর ২৬ ডিসেম্বর ২০১৩-এ, তিনি রেজেপ তাইয়িপ এরদোয়ানের মন্ত্রীসভার রদবদলে ফাতমা সাহিন এর স্থলে নিযুক্ত হন পরিবার ও সামাজিক নীতিমালা মন্ত্রী হিসেবে।

এটি রিপোর্ট করা হয়েছিল যে রাষ্ট্রপতি আবদুল্লাহ গুল মন্ত্রিসভায় তার প্রবেশের ক্ষেত্রে ভূমিকা পালন করেন। সরকারি দপ্তরে দায়িত্ব পালনের সময়কালে, তিনি রাষ্ট্রপতির মহাসচিব মোস্তফা আইসেনের সঙ্গে কাজ করেছেন।

## See also
* Women in Turkish politics

## তথ্যসূত্র

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:তুরস্কের নারী মন্ত্রী
বিষয়শ্রেণী:আঙ্কারা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:তুরস্কের মন্ত্রী
বিষয়শ্রেণী:ন্যায়বিচার ও উন্নয়ন দলের (তুরস্ক) রাজনীতিবিদ
বিষয়শ্রেণী:২১শ শতাব্দীর তুর্কি নারী রাজনীতিবিদ
আন্দ্রি রোজিয়ের

**আন্দ্রি রোজিয়ের** হলেন একজন ফরাসি রন্ধনশিল্পী যিনি প্রথম নারী হিসেবে ফরাসি শ্রম মন্ত্রণালয় থেকে রন্ধনশিল্পে অবদানের জন্য মেইলেউর অভ্রিয়ের ডি ফ্রান্স লাভ করেছেন। এছাড়াও, তিনি ২০০৯ সালে মিশলাঁ তারকা লাভ করেন।

## জীবনী
আন্দ্রি রোজিয়ের ফ্রান্সের পিরেনিস-অতলান্তিকসের ব্যায়নেতে ১৯৭৮ সালের ২০ নভেম্বর জন্মগ্রহণ করেন। তিনি ছোটবেলা থেকে রান্নায় আগ্রহী ছিলেন এবং ১৯৯৪ সালে বিয়ারিতজে রন্ধন বিষয়ে প্রশিক্ষণ লাভ করেন। প্রশিক্ষণ লাভের পর বিয়ারিতজের 'ভিলা ইউজিনি' রেস্তোরাঁতে সহকারী রন্ধনশিল্পী হিসেবে কর্মজীবন শুরু করেন। তিনি ২০০০ সালে মোনাকোর পঞ্চদশ লুইস রেস্তোরাঁয় যোগ। এরপর ২০০১ সালে তিনি ফ্রান্সের 'লা শেভ্রে ডি'অর' রেস্তোরাঁয় কর্মরত ছিলেন। ২০০৪ সাল থেকে ২০০৮ সাল পর্যন্ত তিনি কর্মরত ছিলেন ফ্রান্সের ''ল'হিপোক্যাম্পে' রেস্তোরাঁয়।

২০০৭ সালে ২৮ বছর বয়সে আন্দ্রি রোজিয়ের প্রথম নারী হিসেবে ফরাসি শ্রম মন্ত্রণালয় থেকে মেইলেউর অভ্রিয়ের ডি ফ্রান্স লাভ করেন।

২০০৮ সালে তিনি 'লে রোজিয়েরস' নামে নিজস্ব রেস্তোরাঁ প্রতিষ্ঠা করেন। তিনি এবং তার স্বামী সেখানে একসাথে কাজ করেন। ২০০৯ সালে তিনি মিশলাঁ তারকা লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭৮-এ জন্ম
নন্দকুমার রেলওয়ে স্টেশন

**নন্দকুমার রেলওয়ে স্টেশন** হল  তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি নন্দকুমার এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১০০ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৩৩ কি.মি. দূরে স্টেশনটি অবস্থিত।

## ইতিহাস
নন্দকুমার রেলওয়ে স্টেশনটি পশ্চিমবঙ্গের হলদিয়া মেছেদা রোড, নন্দকুমার তে অবস্থিত। স্টেশন কোড হল (এনডিকেআর)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি তমলুক, লবণ সত্যাগ্রহ স্মারক এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
তমলুক-দীঘা লাইনটি ২০০৪ সালে চালু হয়

## তথ্যসূত্র

## বহিঃসংযোগ

বিষয়শ্রেণী:পূর্ব মেদিনীপুর জেলার রেলওয়ে স্টেশন
বিষয়শ্রেণী:কলকাতা শহরতলি রেল স্টেশন
বিষয়শ্রেণী:খড়গপুর রেলওয়ে বিভাগ
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
সেলমা এলিয়ে কাভাফ

**সেলমা এলিয়ে কাভাফ** (জন্ম ১ জুলাই ১৯৬৩) হচ্ছেন তুরস্কের একজন রাজনীতিবিদ।  তিনি মহিলা ও পারিবার বিষয়ক প্রাক্তন প্রতিমন্ত্রী, এবং ক্ষমতাসীন ন্যায়বিচার ও উন্নয়ন দলের (একেএফ) ডেনিজলি নির্বাচনী এলাকার সংসদ সদস্য (একেপি)।

## প্রারম্ভের জীবন ও কর্মজীবন
কাভাফ আঙ্কারা বিশ্ববিদ্যালয় এর ভাষা, ইতিহাস এবং ভূগোল অনুষদের টার্কোলজি বিভাগ থেকে স্নাতক করেছেন।
তিনি সাত বছর ধরে উভয় সরকারি ও বেসরকারি স্কুলে শিক্ষকতা করেছেন।

## রাজনৈতিক কর্মজীবন
ন্যায়বিচার ও উন্নয়ন দল (একেএফ) প্রতিষ্ঠার পর কভাফ ২০০২ সালে রাজনীতিতে যোগদান করেন।
নির্বাচনের পরে, কাভাফকে ন্যায়বিচার ও উন্নয়ন দলের নারী শাখার প্রতিষ্ঠাতা জেনারেল প্রেসিডেন্সি পদে উন্নীত করা হয়। এটি সাংগঠনিক অর্থে একটি তুর্কি রাজনৈতিক দলের প্রথম মহিলা সংগঠন।

২০০৭-এর নির্বাচনে, কাভাফ সংসদ সদস্য নির্বাচিত হন। তিনি ডেনিজলি থেকে নির্বাচিত প্রথম মহিলা সাংসদ। ১ মে ২০০৯-এ, তিনি এরদোগানের দ্বিতীয় মন্ত্রিসভায় নারী ও পরিবার বিষয়ক প্রতিমন্ত্রী হিসেবে নিযুক্ত হন। তিনি বলেছেন যে তিনি সমকামীতার বিরোধিতা করেন, নিজের ভাষায়: "আমি বিশ্বাস করি সমকামীতা একটি জৈবিক ব্যাধি, একটি রোগ। এটির চিকিৎসা করা প্রয়োজন।" তার মন্তব্যের জেরে বিতর্ক ছড়িয়ে পড়ে এবং তুরস্কের বিরোধী-সমকামী কর্মীরা এর প্রতিবাদ করে।

## বহিঃসংযোগ
*  Selma Aliye Kavaf – Official Website
*  Biography of Selma Aliye Kavaf at AK Party

## তথ্যসূত্র

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:Turkish women in politics
বিষয়শ্রেণী:Deputies of Denizli
বিষয়শ্রেণী:আঙ্কারা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:Justice and Development Party (Turkey) politicians
বিষয়শ্রেণী:People from Denizli
বিষয়শ্রেণী:তুরস্কের নারী মন্ত্রী
বিষয়শ্রেণী:Members of the 23rd Parliament of Turkey
বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:Ministers of State of Turkey
বিষয়শ্রেণী:Members of the 60th government of Turkey
বিষয়শ্রেণী:ন্যায়বিচার ও উন্নয়ন দলের (তুরস্ক) রাজনীতিবিদ
বিষয়শ্রেণী:তুরস্কের মন্ত্রী
বিষয়শ্রেণী:২১শ শতাব্দীর তুর্কি নারী রাজনীতিবিদ
২০১৬-১৭ পাকিস্তান ক্রিকেট দলের অস্ট্রেলিয়া সফর

পাকিস্তান ক্রিকেট দল তিনটি টেস্ট ক্রিকেট, পাঁচটি একদিনের আন্তর্জাতিক খেলার জন্য অস্ট্রেলিয়া সফর করে, যা ডিসেম্বর ২০১৬ থেকে জানুয়ারি ২০১৭-এ অনুষ্ঠিত হয়।
## দলীয় সদস্য

## তথ্যসূত্র

## বহিঃসংযোগ

বিষয়শ্রেণী:২০১৬-এ অস্ট্রেলীয় ক্রিকেট
বিষয়শ্রেণী:২০১৬-এ পাকিস্তানি ক্রিকেট
বিষয়শ্রেণী:২০১৬–১৭ আন্তর্জাতিক ক্রিকেট প্রতিযোগিতা
বিষয়শ্রেণী:পাকিস্তান ক্রিকেট দলের অস্ট্রেলিয়া সফর
ইশা সিং

**ইশা সিং** (জন্ম ২৪ ডিসেম্বর ১৯৯৮) হলেন একজন ভারতীয় টিভি অভিনেত্রী। তিনি *ইশক কা রাং সাফেদ* ধারাবাহিকে ধানী, *এক থা রাজা এক থি রানী* ধারাবাহিকে রানী এবং *ইশক সুবহান আল্লাহ* ধারাবাহিকে জারা চরিত্রে অভিনয়ের জন্য পরিচিত।

## জীবনী
এইশা সিং ১৯৯৮ সালে ২০ ফেব্রুয়ারি ভারতের মধ্যপ্রদেশের ভোপালে জন্মগ্রহণ করেন। তিনি পড়েছে ভোপালের শ্রী ভাবানস ভারতী পাবলিক স্কুলে।

২০১৫ সালে কালার্স টিভির *ইশক দা রং সফেদ* ধারাবাহিকে ধানী চরিত্রে অভিনয়ের মাধ্যমে তার ছোট পর্দায় অভিষেক ঘটে। ২০১৬ সালে তিনি জি টিভির ধারাবাহিক *এক থা রাজা এক থি রানী* তে রানী চরিত্রে অভিনয় করেন। ২০১৮ সাল থেকে তিনি জি টিভির ধারাবাহিক *ইশক সুবহান আল্লাহ* তে জারা ইরফান সিদ্দিকি/জারা কবির আহমেদ চরিত্রে অভিনয় করছেন।

## ছোটপর্দা

## পুরস্কার ও মনোনয়ন

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:১৯৯৮-এ জন্ম
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভোপালের অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:ভারতীয় ওয়েব ধারাবাহিক অভিনেত্রী
সারাই বারেমান

**সারাই বারেমান** নিউজিল্যান্ডে জন্মগ্রহণকারী একজন ফুটবলার। তিনি এখন মহিলা ফুটবল অ্যাসোসিয়েশন এর প্রধান কর্মকর্তা। 
## ক্যারিয়ার
সারাই, খেলোয়াড় হিসেবে সাওমা ফুটবল টিমের হয়ে খেলতেন। তিনি সাওমা ফুটবল টিমের অর্থ উপদেষ্টা ছিলেন। ২০১১-১৪ সাল পর্যন্ত তিনি দলের প্রধান নির্বাহী কর্মকর্তা হিসেবে দায়িত্ব পালন করেন। ২০১৪ সালে সারাই ওসেনিয়া ফুটবল ফেডারেশনের অপারেশন ম্যানেজার নির্বাচিত হন। ২০১৬ পর্যন্ত ফিফার গঠিত কমিটিতে একমাত্র নারী সদস্য। সারাই ফিফা নেতৃত্বে অসাধারণ ভূমিকা রাখেন। পরের বছর তিনি প্রথম প্রধান মহিলা কর্মকর্তা হিসেবে নিয়োগ পান। ২০১৮ সালে সারাই "ফিফা অনূর্ধ্ব-২০ মহিলা বিশ্বকাপের ড্র পরিচালনা করেন" ।

## তথ্যসূত্র

বিষয়শ্রেণী:১৯৮০-এর দশকে জন্ম
বিষয়শ্রেণী:নিউজিল্যান্ডীয় ফুটবলার
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডীয় নারী ক্রীড়াবিদ
বিষয়শ্রেণী:নিউজিল্যান্ডীয় ক্রীড়া নির্বাহী ও প্রশাসক
সুমন পোখরেল

**সুমন পোখরেল** (সেপ্টেম্বর ২১, ১৯৬৭) নেপালের একজন কবি, অনুবাদক, নাট্যকার, গীতিকার এবং শিল্পী। নেপাল ও ভারতের বিশ্ববিদ্যালয়গুলো তাদের পাঠ্যসূচিতে তার কবিতা অন্তর্ভুক্ত করেছে।

সুমন পোখরেলই একমাত্র লেখক যিনি দুবার সার্ক সাহিত্য পুরস্কার পেয়েছেন। তিনি ২০১৩ এবং ২০১৫ সালে তার নিজের কবিতা এবং দক্ষিণ এশীয় অঞ্চলে সাধারণভাবে কবিতা এবং শিল্পে তার অবদানের জন্য এই পুরস্কার পেয়েছিলেন।

## জীবনের প্রারম্ভকাল
সুমন পোখরেল ২১ সেপ্টেম্বর, ১৯৬৭ সালে বিরাটনগরের মিলস অঞ্চলে মুকুন্দ প্রসাদ পোখরেল এবং ভক্ত দেবী পোখরেলের ঘরে জন্মগ্রহণ করেন।

সুমন পোখরেল পাঁচ বছর বয়স পর্যন্ত বিরাটনগরের একটি সরকারি মালিকানাধীন কিন্ডারগার্টেন বল মন্দিরে লেখাপড়া করেন। পোখরেল সাত বছর বয়সে তার পৈতৃক গ্রামে ধানকুটার কাচিদে চলে যান এবং সেখানে তার দাদীর কাছে বেড়ে ওঠেন। তাঁর পিতামহ বিদ্যানাথ পোখরেল ছিলেন একজন কবি ও রাজনীতিবিদ। নেপালি, হিন্দি এবং ধ্রুপদী সংস্কৃত সাহিত্যে ভরা তাঁর পিতামহের গ্রন্থাগারের প্রভাবে তিনি সাহিত্যের সাথে পরিচিত হন। বারো বছর বয়সে, তিনি তার পিতামাতার সাথে থাকার জন্য বিরাটনগরে ফিরে আসেন। পোখরেলকে তার পিতা বিভিন্ন পরামর্শ দিয়ে তৈরি করেছিলেন; তাঁর পিতা পেশায় একজন প্রকৌশলী এবং শিল্প ও সাহিত্যের প্রতি গভীর আগ্রহের সাথে একজন গ্রন্থপঞ্জী ছিলেন।

## তথ্যসূত্র

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সার্ক সাহিত্য পুরস্কার বিজয়ী
বিষয়শ্রেণী:২০শ শতাব্দীর নেপালি পুরুষ লেখক
বিষয়শ্রেণী:শিল্পী লেখক
বিষয়শ্রেণী:বিরাটনগরের ব্যক্তি
বিষয়শ্রেণী:নেপালি পুরুষ কবি
বিষয়শ্রেণী:নেপালি শিল্পী
বিষয়শ্রেণী:নেপালি ভাষার কবি
বিষয়শ্রেণী:ইংরেজি ভাষার কবি
বিষয়শ্রেণী:হিন্দি ভাষার কবি
বিষয়শ্রেণী:উর্দু কবি
বিষয়শ্রেণী:সংস্কৃত কবি
বিষয়শ্রেণী:গীতি কবি
বিষয়শ্রেণী:নেপালি নাট্যকার
বিষয়শ্রেণী:নেপালি ভাষার লেখক
বিষয়শ্রেণী:ইংরেজি ভাষার লেখক
বিষয়শ্রেণী:মৈথিলী ভাষার লেখক
বিষয়শ্রেণী:হিন্দি ভাষার লেখক
বিষয়শ্রেণী:নেপালি অনুবাদক
বিষয়শ্রেণী:নেপালি গীতরচয়িতা
বিষয়শ্রেণী:ইংরেজিতে অনুবাদক
বিষয়শ্রেণী:উর্দুতে অনুবাদক
বিষয়শ্রেণী:ইংরেজিকে অনুবাদক
বিষয়শ্রেণী:নেপালিকে অনুবাদক
বিষয়শ্রেণী:হিন্দিকে অনুবাদক
বিষয়শ্রেণী:উর্দুকে অনুবাদক
বিষয়শ্রেণী:২০শ শতাব্দীর নেপালি কবি
বিষয়শ্রেণী:২১শ শতাব্দীর নেপালি কবি
বিষয়শ্রেণী:ত্রিভুবন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর অনুবাদক
বিষয়শ্রেণী:২১শ শতাব্দীর পুরুষ লেখক
বিষয়শ্রেণী:মোরঙ জেলার ব্যক্তি
বিষয়শ্রেণী:সাহিত্য অনুবাদক
বিষয়শ্রেণী:ইংরেজি-নেপালি অনুবাদক
বিষয়শ্রেণী:উইলিয়াম শেকসপিয়রের অনুবাদক
বিষয়শ্রেণী:হিন্দিতে অনুবাদক
বিষয়শ্রেণী:নেপালিতে অনুবাদক
ফিফা নারী ক্লাব বিশ্বকাপ

**ফিফা মহিলা ক্লাব বিশ্বকাপ**,মহিলা ফুটবল অ্যাসোসিয়েশন কতৃর্ক প্রস্তাবিত, ফিফার আয়োজিত টুর্নামেন্ট। এটি এখনো প্রস্তাবিত মডেল। 
টুর্নামেন্ট এর ফরম্যাট এখনো ঘোষণা করা হয়নি। পুরুষদের ক্লাব বিশ্বকাপ ৭টি টিমে হয়ে থাকে।

## ইতিহাস
আন্তজার্তিক মহিলা ক্লাব চ্যাম্পিয়নশিপ ,মহিলা চ্যাম্পিয়ন ক্লাব কতৃর্ক আয়োজিত প্রথম বার্ষিক টুর্নামেন্ট।&nbsp; এটি জাপান ফুটবল অ্যাসোসিয়েশন কর্তক আয়োজিত। 
২০১৩ সালে ফিফা কার্যকরী কমিটির কাছে প্রস্তাব আছে ফিফা মহিলা ক্লাব বিশ্বকাপ শুরু করারা জন্য। ২০১৫স্লে মহিলা ফুটবল সংস্থা পুনরায় প্রস্থাব দিয়ে থাকে, ফিফা মহিলা ক্লাব বিশ্বকাপ শুরু করার জন্য.
২০১৫ সালেব আগস্টে এটি শিউর হয় যে, ফিফা ক্লাব বিশ্বকাপ এর পরিকল্পনা অগ্রসর হচ্ছে।
২০১৭ সালে মহিলা ফুটবল অ্যাসোসিয়েশন এর প্রধান সারই বেরিমান মহিলা ক্লাব বিশ্বকাপ নিয়ে বলেন' আমারা কীভাবে এটি ঘোষণা করব,কখন এটি ঘোষণা করব এবং সকল দেশকে অন্তপকরা।

## বহিঃসংযোগ

বিষয়শ্রেণী:আন্তর্জাতিক ক্রীড়া প্রতিযোগিতা
বিষয়শ্রেণী:ফিফা ক্লাব প্রতিযোগিতা
বিষয়শ্রেণী:নারীদের আন্তর্জাতিক ফুটবল প্রতিযোগিতা
সানা সৈয়দ

**সানা সৈয়দ** হলেন একজন ভারতীয় অভিনেত্রী যিনি এমটিভি ইন্ডিয়ার এমটিভি স্প্লিটসভিলা ৮ এ অংশগ্রহণের জন্য পরিচিত। তিনি বর্তমানে স্টার প্লাসে *দিব্য দৃষ্টি* ধারাবাহিকে দৃষ্টি চরিত্রে অভিনয় করছেন।

## কর্মজীবন
সানা সৈয়দ এমটিভি ইন্ডিয়ায় এমটিভি স্প্লিটসভিলা ৮ এ অংশগ্রহণের মাধ্যমে কর্মজীবন শুরু করেন। প্রতিযোগিতাটিতে তিনি রানার আপ হয়েছিলেন। সে বছরেই তিনি বিগ ম্যাজিক চ্যানেলে *বয়েজ উইল বি বয়েজ* ধারাবাহিকে অভিনয় করেন।

২০১৬ সালে তিনি স্টার প্লাসের *জানা না দিল সে দূর* ধারাবাহিকে অদিতি চরিত্রে অভিনয় করেন। ২০১৮ সালে তিনি স্টার ভারতের *পাপা বাই চান্স* ধারাবাহিকে অমৃত কাক্কার চরিত্রে অভিনয় করেন।

বর্তমানে  তিনি স্টার প্লাসে *দিব্য দৃষ্টি* ধারাবাহিকে দৃষ্টি চরিত্রে অভিনয় করছেন।

## ছোটপর্দা

## তথ্যসূত্র

## বহিঃসংযোগ

* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৬-এ জন্ম
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:১৯৯৪-এ জন্ম
ক্ষেতুপাড়া জমিদার বাড়ি

**ক্ষেতুপাড়া জমিদার বাড়ি** বাংলাদেশের পাবনা জেলার অন্তর্ভুক্ত সাঁথিয়া উপজেলায় অবস্থিত একটি জমিদার বাড়ি, যা স্থানীয়দের কাছে "বাবুর বাড়ি" নামে বেশ পরিচিত।

## ইতিহাস
পাবনা জেলার সাঁথিয়া উপজেলার ক্ষেতুপাড়া ইউনিয়নের ক্ষেতুপাড়া গ্রামে ভারত থেতে আগত জমিদার নব কুমার রায় প্রায় তিনশত বছর আগে দশ বিঘা জমির উপর এই জমিদার বাড়িটি নির্মাণ করেন এবং মৃত্যুর আগ পর্যন্ত জমিদারী পরিচালনা করেন। তার মৃত্যুর পর দীর্ঘ ষাট বছর তার একমাত্র সন্তান পার্বতী চরণ রায় জমিদারী পরিচালনা করেন। পার্বতী চরণ রায়ের চার সন্তান ছিল। পার্বতী চরণ রায়ের মৃত্যুর পর তার তিন সন্তান ভারতে চলে যান। তবে তৃতীয় সন্তান শ্যামা চরণ রায় এখানেই থেকে যান এবং জমিদারীর দেখাশুনা করেন। এই জমিদার বংশের মধ্যে একমাত্র শ্যামা চরণ রায় সর্ব সাধারণের কাছে সমাজসেবক হিসেবে পরিচিত ছিলেন। তিনি তার।জমিদারীর সময় শিক্ষা প্রতিষ্ঠানের জন্য অনেক জায়গা দান করে গেছেন। তার মৃত্যুর পর এই বাড়ির মালিক হন তার পুত্র দীপক কুমার রায়। অর্থের অভাবে শেষ পর্যন্ত এই জমিদার বাড়ির শেষ জমিদার দীপক কুমার রায় এই জমিদার বাড়িটি বিক্রির সিদ্ধান্ত নেন। পরবর্তীতে বর্তমান সিরাজগঞ্জ জেলার শাহজাদপুরের সন্ধ্যা রাণী নামের একজন এই বাড়িটি ক্রয় করেন। বাড়িটি ক্রয় করার পর ১৯৩৮ সালে তিনি বাড়িটি সংস্কার করেন। বর্তমানে এই বাড়িটিতে সন্ধ্যা রাণীর বংশধররা বসবাস করছেন।

## বর্তমান অবস্থা
লোকজন বসবাস করলেও জমিদার বাড়িটি প্রায় ধ্বংসের মুখে। বাড়িটির বর্তমান বসবাসকারী মালিকরা অর্থের অভাবে বাড়িটি সংস্কার করতে পারছেন না।

## আরো দেখুন
* জমিদার বাড়ি

## তথ্যসূত্র

বিষয়শ্রেণী:পাবনা জেলার দর্শনীয় স্থান
বিষয়শ্রেণী:পাবনা জেলার প্রত্নতাত্ত্বিক স্থাপনা
ইন্দিরা ব্যানার্জি

বিচারপতি **ইন্দিরা ব্যানার্জি** হচ্ছেন বর্তমানে ভারতের সুপ্রীম কোর্টের বিচারক, ইতিহাসে ৮ম মহিলা বিচারক এবং বর্তমানে ভারতের সুপ্রিম কোর্টের ৩য় মহিলা বিচারপতি। ভারতের সুপ্রীম কোর্টের বিচারকের পদে উন্নীত হওয়ার আগে তিনি মাদ্রাজ উচ্চ আদালতের প্রধান বিচারপতি ছিলেন, তিনি দ্বিতীয় ভারতীয় নারী যিনি ভারতে এই পদে অবস্থান করেন।

## প্রারম্ভের জীবন
ইন্দিরা ব্যানার্জি ২৪ সেপ্টেম্বর ১৯৫৭-এ জন্মগ্রহণ করেন। তিনি কলকাতার লরিটো হাউস-এ তার স্কুল জীবন সম্পূর্ণ করেন। তিনি প্রেসিডেন্সি কলেজ, কলকাতা এবং কলকাতা বিশ্ববিদ্যালয়ের কলেজ অফ ল-এ উচ্চশিক্ষা সম্পূর্ণ করেন।

তিনি ৫ জুলাই ১৯৮৫ এ আইনজীবী হিসাবে নথিভুক্ত হন এবং কলকাতা উচ্চ আদালত-এ নিয়োগের আগে অনুশীলন করেন।

## বিচারিক কর্মজীবন
৫ ফেব্রুয়ারি ২০০২-এ ইন্দিরা ব্যানার্জীকে কলকাতা উচ্চ আদালতে স্থায়ী বিচারক হিসেবে নিযুক্ত করা হয় এবং ৮ আগস্ট ২০১৬-এ দিল্লি উচ্চ আদালতে হস্তান্তর করা হয়। তিনি মাদ্রাজ উচ্চ আদালতে প্রধান বিচারপতি পদে উন্নীত হন এবং ২০১৭ সালের ৫ এপ্রিল দায়িত্ব গ্রহণ করেন।

বিচারপতি সঞ্জয় কিশান কুল ভারতের সুপ্রিম কোর্ট-এ নিয়োগ পাওয়ার পর তার স্থলে বিচারপতি ব্যানার্জী মাদ্রাজ উচ্চ আদালতে প্রধান বিচারপতি পদে আসীন হন। বিচারপতি কান্তা কুমারী ভাটনগরের পরে তিনিই চার্টার্ড হাই কোর্টের সর্বোচ্চ পদে আসীন হওয়া দ্বিতীয় মহিলা যিনি ১৯৯২ সালের জুন থেকে নভেম্বর পর্যন্ত আদালতের প্রধান ছিলেন।

## তথ্যসূত্র

বিষয়শ্রেণী:২১শ শতাব্দীর ভারতীয় বিচারক
বিষয়শ্রেণী:জীবিত ব্যক্তি
বিষয়শ্রেণী:১৯৫৭-এ জন্ম
বিষয়শ্রেণী:ভারতীয় নারী বিচারক
বিষয়শ্রেণী:২০শ শতাব্দীর ভারতীয় নারী আইনজীবী
বিষয়শ্রেণী:ভারতীয় নারী আইনজীবী
বিষয়শ্রেণী:২০শ শতাব্দীর ভারতীয় আইনজীবী
বিষয়শ্রেণী:২১শ শতাব্দীর ভারতীয় নারী বিচারক
বিষয়শ্রেণী:কলকাতা উচ্চ আদালতের বিচারক
বিষয়শ্রেণী:ভারতের সুপ্রিম কোর্টের বিচারপতি
বিষয়শ্রেণী:কলকাতার ব্যক্তি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতার আইনজীবী
জি. রোহিণী

**জি. রোহিণী** ছিলেন ভারতের দিল্লী উচ্চ আদালতের একজন প্রধান বিচারপতি। ২১ এপ্রিল, ২০১৪-এ, তিনি দিল্লি উচ্চ আদালতের প্রথম মহিলা প্রধান বিচারপতি হন। পূর্বে, তিনি অন্ধ্রপ্রদেশ উচ্চ আদালত এর বিচারক ছিলেন। তিনি ১৩-০৪-২০১৭ তারিখে দিল্লি হাইকোর্টের প্রধান বিচারপতির পদ থেকে অবসর গ্রহণ করেন বার্ধক্যজনিত কারণে। বিচারপতি গীতা মিত্তালকে তার জায়গায় ভারপ্রাপ্ত প্রধান বিচারপতি নিয়োগ করা হয়।

## প্রারম্ভের জীবন
জি. রোহিণী ১৪ই এপ্রিল ১৯৫৫-এ বিশাখাপত্তনম, অন্ধ্রপ্রদেশ, ভারত-এ থেকে জন্মগ্রহণ করেন।
## শিক্ষা
তিনি ওসমানিয়া বিশ্ববিদ্যালয়ে তার স্নাতক ডিগ্রী সম্পন্ন করেন, অন্ধ্র বিশ্ববিদ্যালয় আইন কলেজ, বিশাখাপত্তনম থেকে আইন অধ্যায়ন সম্পূর্ণ করেন। 
## কর্মজীবন
২০০১ সালে অন্ধ্রপ্রদেশ হাইকোর্টের বিচারক হিসাবে তিনি নিযুক্ত হন। তিনি পূর্বে মেয়ে শিশু এবং কর্মজীবি মহিলাদের সুরক্ষার মত বিষয়ে একজন অ্যাডভোকেট হিসাবে কাজ করেছেন। অন্ধ্রপ্রদেশ আইন পত্রিকার একজন সাংবাদিক ও নির্বাহী সম্পাদক হিসাবে তিনি আইনি সাংবাদিকতায় জড়িত ছিলেন।

অক্টোবর ২০১৭-এ, ভারতীয় সংবিধানের অনুচ্ছেদ ৩৪০-এর অধীনে ওবিসির উপ-শ্রেণিবিন্যাস পরীক্ষা করার জন্য ভারতের রাষ্ট্রপতি কর্তৃক রোহিণী নিযুক্ত হন। বৃহত্তর সামাজিক ন্যায়বিচার অর্জন এবং সকলের জন্য অন্তর্ভুক্ত করা, এবং বিশেষ করে অন্যান্য অনুন্নত সম্প্রদায়ের সদস্যদের জন্য এই সিদ্ধান্ত নেওয়া হয়

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী বিচারক
বিষয়শ্রেণী:২০শ শতাব্দীর ভারতীয় বিচারক
বিষয়শ্রেণী:২০শ শতাব্দীর ভারতীয় আইনজীবী
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:ভারতীয় নারী আইনজীবী
বিষয়শ্রেণী:২১শ শতাব্দীর ভারতীয় বিচারক
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় সাংবাদিক
বিষয়শ্রেণী:ভারতীয় সম্পাদক
বিষয়শ্রেণী:১৯৫৫-এ জন্ম
বিষয়শ্রেণী:ওসমানিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অন্ধ্র বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অন্ধ্রপ্রদেশের লেখিকা
বিষয়শ্রেণী:ভারতীয় নারী সাংবাদিক
বিষয়শ্রেণী:২১শ শতাব্দীর ভারতীয় সাংবাদিক
বিষয়শ্রেণী:২১শ শতাব্দীর ভারতীয় নারী বিচারক
নিশিতা নির্মল মাহাত্রে

**নিশিতা নির্মল মাহাত্রে** ছিলেন ভারতের কলকাতা উচ্চ আদালতের ভারপ্রাপ্ত প্রধান বিচারপতি। তিনি ১ ডিসেম্বর ২০১৬-এ এই পদে নিযুক্ত হন এবং ১৮ই সেপ্টেম্বর ২০১৭ সালে কলকাতা উচ্চ আদালতের ভারপ্রাপ্ত প্রধান বিচারপতি পদেই অবসর গ্রহণ করেন। ভারপ্রাপ্ত প্রধান বিচারপতি মেয়াদকালে তিনি তৃণমূল কংগ্রেস নেতাদের বিরুদ্ধে উচ্চ-স্তরের স্টিং অপারেশনের পরিচালনা করেন যা জনপ্রিয়ভাবে নারাধা মামলা নামে অধিক পরিচিত এবং সে ক্ষেত্রে তিনি সিবিআই তদন্তের নির্দেশ দেন।

## প্রারম্ভের জীবন
তিনি ২০ সেপ্টেম্বর, ১৯৫৫ সালে জন্মগ্রহণ করেন এবং পুনের সেন্ট মেরি স্কুল থেকে স্কুল জীবন সম্পন্ন করেন। মুম্বাইয়ের সোফিয়া কলেজ থেকে মাইক্রোবায়োলজিততে স্নাতক হন। মাহাত্রে মুম্বাইয়ের সরকারি আইন কলেজ থেকে আইনে স্নাতক ডিগ্রি লাভ করেন।

## আইনি কর্মজীবন
১০ নভেম্বর ১৯৭৮-এ তিনি মহারাষ্ট্র ও গোয়া বার কাউন্সিলের অ্যাডভোকেট হিসেবে মনোনীত হন। এর পরে তিনি বোম্বে উচ্চ আদালতে শিল্প-আদালত ও শ্রম আদালত, মোটর দুর্ঘটনা দাবি ট্রাইব্যুনালে অনুশীলন করেন। 
২৮শে মার্চ ২০০১-এ বোম্বেতে বিচার বিভাগের উচ্চ আদালতের অতিরিক্ত বিচারক হিসেবে শপথ গ্রহণ করেন। ২১শে মার্চ ২০০৩-এ তিনি বোম্বেতে বিচার বিভাগের উচ্চ আদালতের স্থায়ী বিচারক নিযুক্ত হন। মাহাত্রেকে কলকাতা উচ্চ আদালতে স্থানান্তর করা হয় (২৭ ডিসেম্বর ২০১১-এ বিজ্ঞপ্তি) এবং ৬ই জানুয়ারী ২০১২-এ এই আদালতের বিচারক হিসাবে শপথ গ্রহণ করেন।
প্রধান বিচারপতি গিরিশচন্দ্র গুপ্ত অবসর নেওয়ার পর ১ ডিসেম্বরে ২০১৬ সালে কলকাতা হাইকোর্টের ভারপ্রাপ্ত প্রধান বিচারপতি নিযুক্ত হন তিনি।

## তথ্যসূত্র

বিষয়শ্রেণী:ভারতীয় নারী বিচারক
বিষয়শ্রেণী:২১শ শতাব্দীর ভারতীয় বিচারক
বিষয়শ্রেণী:Judges of the Kolkata High Court
বিষয়শ্রেণী:কলকাতা উচ্চ আদালতের বিচারক
বিষয়শ্রেণী:২১শ শতাব্দীর ভারতীয় নারী বিচারক
পুষ্পিতা পপি

**পুষ্পিতা পপি**  হচ্ছেন একজন বাংলাদেশী মডেল ও অভিনেত্রী। ২০১৪ সালে মনতাজুর রহমান আকবর পরিচালিত *[[আগে যদি জানতাম তুই হবি পর]]* চলচ্চিত্রে অভিনয়ের মাধ্যমে তার চলচ্চিত্র শিল্পে অভিষেক ঘটে।

## প্রারম্ভিক জীবন
পুষ্পিতা পপি চাঁদপুরের পশ্চিম হাটিলা ইউনিয়নের নিশ্চিন্তপুর গ্রামে জন্মগ্রহণ করেন। তার বাবা নুরুল হক, হচ্ছেন সুহিলপুর ফাজিল মাদ্রাসার একজন শিক্ষক। তার শৈশবকাল কেটেছে নানার বাড়িতে, সেখানে সুহিলপুর উচ্চ বিদ্যালয় থেকে উচ্চমাধ্যমিক উত্তীর্ণ হন তিনি। দুই ভাই ও তিন বোনের মধ্যে তিনি সবার বড়।

## কর্মজীবন
পুষ্পিতা পপি ২০১৪ সালে মনতাজুর রহমান আকবর পরিচালিত *[[আগে যদি জানতাম তুই হবি পর]]* চলচ্চিত্রে অভিনয়ের মাধ্যমে চলচ্চিত্র শিল্পে তার অভিষেক ঘটে। যদিও তার অভিনীত প্রথম চলচ্চিত্র একই পরিচালকের *তোমাকে ভালোবেসে আমি দিওয়ানা*, যা এখনো নির্মাণাধীন। পরবর্তীতে তিনি আরো একাধিক চলচ্চিত্রে অভিনয় করেন।  পপি প্রথমে সিনেমা পরিচালক মনতাজুর রহমান আকবর-এর সঙ্গে এক বন্ধুর জন্মদিনের অনুষ্ঠানে একটি রেস্টুরেন্টে দেখা করেন। আকবর তাকে তার নতুন ছবিতে অভিনয়ের প্রস্তাব দেন। পুষ্পিতা সেই প্রস্তাব গ্রহণ করেন এবং তার প্রথম চলচ্চিত্র *আমি* *আমি দিওয়ানা*তে অভিনয় করেন। এরপর তিনি আরও কয়েকটি ছবিতে কাজ করেন। *বিদ্যুৎ* এবং *ঠাকুর* ২০১৯ সাল পর্যন্ত মুক্তি পায়নি। পুষ্পিতা পপি সংগীতনাট্য ও মিউজিক ভিডিওতেও অভিনয় করেছেন, যেখানে শাকিব খান এবং বাপ্পি চৌধুরী প্রধান চরিত্রে ছিলেন, আর তার বিপরীতে ছিলেন কাজী মারুফ।

## চলচ্চিত্রের তালিকা

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:বাংলাদেশী নারী মডেল
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:চাঁদপুর জেলার অভিনয়শিল্পী
বিষয়শ্রেণী:চাঁদপুর জেলার ব্যক্তি
রুমা পাল

**বিচারপতি রুমা পাল** (জন্ম ৩রা জুন ১৯৪১) ৩রা জুন ২০০৬ -এ অবসর গ্রহণ পর্যন্ত ভারতের সুপ্রিম কোর্ট-এর একজন বিচারক ছিলেন।

## প্রারম্ভের জীবন
তিনি অক্সফোর্ডের সেন্ট অ্যান্স কলেজ থেকে বি.সি.এল ডিগ্রি অর্জন করেন এবং কলকাতা উচ্চ আদালতে বেসামরিক, রাজস্ব, শ্রম ও সাংবিধানিক বিষয়ে ১৯৬৮ সালে অনুশীলন শুরু করেন। তার স্বামী সামাদিত্য পাল কলকাতার একজন সুপরিচিত ব্যারিস্টার।

## কর্মজীবন
একজন আইনজীবী হিসাবে দীর্ঘসময় এবং বিশিষ্ট কর্মজীবনের পরে, তিনি ৬ই আগস্ট ১৯৯০ সালে কলকাতা উচ্চ আদালতে বিচারক নিযুক্ত হন। ২৮ জানুয়ারি ২০০০-এ আদালতের সুবর্ণজয়ন্তীর দিনটিতে তিনি ভারতের সুপ্রিম কোর্টে মনোনীত হন। বিচারপতি পাল বিখ্যাত কিছু মামলায় অনেক গুরুত্বপূর্ণ  সিদ্ধান্ত গ্রহণ করেছেন। তিনি মানবাধিকার বিষয়ক একটি সংখ্যায় লিখেছেন।  তিনি "নারী বিচারকদের আন্তর্জাতিক ফোরাম" এর সদস্যও।

পাল অধ্যাপক এম পি জৈন কর্তৃক ভারতীয় সাংবিধানিক আইনের বিখ্যাত বই সহ আইনি গবেষণার জন্য অনেক পাঠ্যপুস্তক সম্পাদনা করেন, যা নেতৃস্থানীয় পুস্তক  হিসাবে বিবেচিত হয়। তিনি সিকিম বিশ্ববিদ্যালয়ের চ্যান্সেলর হন এবং আইনি বৈচিত্র্যের অলাভজনক প্রতিষ্ঠান ইন্ক্রিসিং ডাইভারসিটি বাই ইন্ক্রিসিং এক্সেস-এর ট্রাস্টিদের একজন।

## তথ্যসূত্র

## বহিঃসংযোগ
* Paper by Justice Pal on Violence Against Women https://web.archive.org/web/20070928170656/http://www.humanrightsinitiative.org/jc/papers/jc_2004/supplementary_papers/ruma_pal.pdf
* https://web.archive.org/web/20070928170656/http://www.humanrightsinitiative.org/jc/papers/jc_2004/supplementary_papers/ruma_pal.pdf

বিষয়শ্রেণী:ভারতীয় বিচারক
বিষয়শ্রেণী:জীবিত ব্যক্তি
বিষয়শ্রেণী:১৯৪১-এ জন্ম
বিষয়শ্রেণী:ভারতীয় রাজনীতিবিদ
বিষয়শ্রেণী:ভারতীয় আইনজীবী
বিষয়শ্রেণী:পশ্চিমবঙ্গের নারী শিক্ষাবিদ
বিষয়শ্রেণী:কলকাতা উচ্চ আদালতের বিচারক
বিষয়শ্রেণী:ভারতের সুপ্রিম কোর্টের বিচারপতি
বিষয়শ্রেণী:২০শ শতাব্দীর ভারতীয় বিচারক
বিষয়শ্রেণী:২১শ শতাব্দীর ভারতীয় বিচারক
বিষয়শ্রেণী:২১শ শতাব্দীর ভারতীয় নারী বিচারক
বিষয়শ্রেণী:পশ্চিমবঙ্গের শিক্ষাবিদ
রেনুকা সিনহা

**রেনুকা সিনহা** (১৯৪৯-২০১৬) একজন ভারতীয় রাজনীতিবিদ ছিলেন, যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন।

## জীবনী
রেনুকা সিনহা ১৯৪৯ সালের ৫ মার্চ জন্মগ্রহণ করেন। তিনি কলকাতা বিশ্ববিদ্যালয় থেকে স্নাতক ডিগ্রি অর্জন করেছেন।

২০১৪ সালে ভারতীয় লোকসভা নির্বাচনে তাকে কোচবিহার থেকে মনোনয়ন দেয় সর্বভারতীয় তৃণমূল কংগ্রেস। নির্বাচনে তিনি দীপক কুমার রায়কে পরাজিত করে বিজয়ী হন। নির্বাচনে তিনি পেয়েছিলেন ৫,২৬,৪৯৯ ভোট, যা ছিল প্রদত্ত ভোটের ৩৯.৫১%। তার নিকটতম প্রতিদ্বন্দ্বী ফরোয়ার্ড ব্লকের দীপক কুমার রায় পেয়েছিলেন ৪,৩৯,৩৯৩ ভোট, যা ছিল প্রদত্ত ভোটের ৩২.৯৮%।

২০১৬ সালের ১৭ আগস্ট তিনি হৃদযন্ত্রের ক্রিয়া বন্ধ হয়ে মৃত্যুবরণ করেন। তার মৃত্যুর পর হওয়া উপনির্বাচনে সর্বভারতীয় তৃণমূল কংগ্রেসের পার্থপ্রতিম রায় কোচবিহারের লোকসভা সদস্য হিসেবে নির্বাচিত হয়েছিলেন।

## তথ্যসূত্র

বিষয়শ্রেণী:১৯৪৯-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:পশ্চিমবঙ্গের রাজনীতিতে নারী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ষোড়শ লোকসভার সদস্য
বিষয়শ্রেণী:কোচবিহার জেলার ব্যক্তি
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:লোকসভার নারী সদস্য
আন্তর্জাতিক নারী ক্লাব চ্যাম্পিয়নশিপ

**আন্তর্জাতিক মহিলা ক্লাব চ্যাম্পিয়নশিপ** (পূর্ব নাম মডকাস্ট কাপ, নেসলে কাপ) আন্তজার্তিক ফুটবল অ্যাসোসিয়েশন এর নকআউট প্রতিযোগিতা। এটি জাপান ফুটবল অ্যাসোসিয়েশন এবং নেদেসিকো লীগ কর্তৃক আযোজিত। প্রথম আসরটি ২০১২ সালে জাপানে অনুষ্ঠিত হয়।

## ফলাফল

## সম্মাননা

## পুরস্কার মূল্য
মোট সম্মাননা $১০০,০০০। জয়ী দল সম্মাননা হিসেবে $৬০,০০০ পেয়ে থাকেন।
## তথ্যসূত্র

## বহিঃসংযোগ
* International women's club football  (Japanese)
* International Women’s Club Championship (mobcast Cup) on Women's Soccer United  (English)
* International Women's Club Championship https://www.rsssf.org/tablesi/iwcc.html (RSSSF)

বিষয়শ্রেণী:নারীদের আন্তর্জাতিক ফুটবল প্রতিযোগিতা
দেশীগ্রাম ইউনিয়ন

**দেশীগ্রাম** বাংলাদেশের রাজশাহী বিভাগের সিরাজগঞ্জ জেলার তাড়াশ উপজেলার একটি ইউনিয়ন।
## তথ্যসূত্র

 

বিষয়শ্রেণী:তাড়াশ উপজেলার ইউনিয়ন
সোনিয়া গোকানি

**সোনিয়া জি. গোকানি** হচ্ছেন ১৭ই ফেব্রুয়ারি ২০১১ থেকে ভারতের গুজরাত উচ্চ আদালতে দায়িত্ব পালনকারী একজন মহিলা বিচারক।

## প্রারম্ভের জীবন ও শিক্ষা

সোনিয়া গোকানি ২৬ই ফেব্রুয়ারি ১৯৬১ জামনগর,গুজরাত, ভারত-এ জন্মগ্রহণ করেন। তিনি জীবার্ণুবিজ্ঞানে বি. এসসি. পাশ করেন এবং পরে এলএলবি ও এলএলএম সম্পূর্ণ করেন।

## কর্মজীবন
তিনি জামনগরের কে.পি. শাহ আইন কলেজে পার্ট-টাইম প্রভাষক হিসেবে কাজ করেন। তিনি পাঁচ বছরের জন্য জেলা ভোক্তা বিরোধ নিষ্পত্তি ফোরামের সদস্য হিসাবে দায়িত্ব পালন করেন।

১৯৯৫ সালের ১০ই জুলাই তিনি আহমেদাবাদের সিটি সিভিল অ্যান্ড সেশন কোর্টের বিচারক হিসাবে যোগ দেন। ২০০৩ থেকে ২০০৮ সাল পর্যন্ত তিনি গুজরাতের সন্ত্রাস বিরোধী আইনের অধীনে বিশেষ আদালতের বিচারক হিসেবে কাজ করেন। তিনি সেন্ট্রাল ব্যুরো অফ ইনভেস্টিগেশন এর বিশেষ আদালতের বিচারক হিসাবেও কাজ করেছেন।

২০০৮-এ তিনি গুজরাত উচ্চ আদালতের নিয়োগ বিভাগের রেজিস্ট্রার হিসেবে নিযুক্ত হন। পরে তিনি তথ্য প্রযুক্তি ও অবকাঠামো বিভাগের রেজিস্ট্রার হিসেবে দেড় বছর ধরে কাজ করেন। তিনি গুজরাত স্টেট জুডিশিয়াল একাডেমিতেও পড়াতেন। ১৭ই ফেব্রুয়ারি ২০১১-এ তিনি গুজরাত উচ্চ আদালতের অতিরিক্ত বিচারক হিসাবে নিযুক্ত হন এবং ২৮শে জানুয়ারী ২০১৩-এ স্থায়ী বিচারক হন।

## তথ্যসূত্র

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী বিচারক
বিষয়শ্রেণী:Gujarati people
বিষয়শ্রেণী:ভারতীয় নারী আইনজীবী
বিষয়শ্রেণী:Judges of the Gujarat High Court
বিষয়শ্রেণী:গুজরাতি ব্যক্তি
বিষয়শ্রেণী:গুজরাত উচ্চ আদালতের বিচারক
বিষয়শ্রেণী:২০শ শতাব্দীর ভারতীয় বিচারক
বিষয়শ্রেণী:২১শ শতাব্দীর ভারতীয় বিচারক
বিষয়শ্রেণী:২১শ শতাব্দীর ভারতীয় নারী বিচারক
তাড়াশ সদর ইউনিয়ন

**তালম** বাংলাদেশের রাজশাহী বিভাগের সিরাজগঞ্জ জেলার তাড়াশ উপজেলার একটি ইউনিয়ন।
## তথ্যসূত্র

 

বিষয়শ্রেণী:তাড়াশ উপজেলার ইউনিয়ন
হারসা এন. দেবানী

**হারসা এন. দেবানী** (জন্ম ২৭শে মার্চ ১৯৫৮) হচ্ছেন ৮ই অক্টোবর ২০০৪ থেকে ভারতের গুজরাত উচ্চ আদালতের একজন বিচারক।

## প্রারম্ভের জীবন ও শিক্ষা
হারসা এন. দেবানী জন্মগ্রহণ করেন ১৯৫৮ সালের ২৭শে মার্চ কুনকাভভ, আমরেলি জেলা, গুজরাত-তে। তিনি প্রকাশ উচ্চ মাধ্যমিক বিদ্যালয়, আহমেদাবাদ; কনভেন্ট লিটল ফ্লাওয়ার স্কুল, ডিব্রুগড়, আসাম; এবং লোরিতো কনভেন্ট, রাঁচি থেকে তার মাধ্যমিক স্কুল শিক্ষা সম্পন্ন করেন। এম.জি. বিজ্ঞান ইনস্টিটিউট, আহমেদাবাদ থেকে জীবার্ণুবিজ্ঞানে বি. এসসি.; গুজরাত বিশ্ববিদ্যালয়-এর বিজ্ঞান স্কুল থেকে জীবার্ণুবিজ্ঞানে এম. এসসি.; এবং  স্যার এল.এ. শাহ আইন কলেজ, আহমেদাবাদ থেকে এলএল.বি. পাশ করেন।
## কর্মজীবন
১০ই জুলাই ১৯৯২ সালে তিনি একজন আইনজীবী হিসেবে তার কর্মজীবন শুরু করেন। ৮ই অক্টোবর ২০০৪-এ গুজরাত উচ্চ আদালতে অতিরিক্ত বিচারক এবং পরবর্তীতে ৯ই আগস্ট ২০০৭-এ স্থায়ী বিচারক হিসাবে তিনি নিযুক্ত হন।

২০০২-এর নারোদা পাটিয়া গণহত্যা মামলায় আপিলের রায় শুনানো দুই বিচারকের মধ্যে তিনি একজন ছিলেন।

## তথ্যসূত্র

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী বিচারক
বিষয়শ্রেণী:ভারতীয় নারী আইনজীবী
বিষয়শ্রেণী:গুজরাত বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় নারী আইনজীবী
বিষয়শ্রেণী:২০শ শতাব্দীর ভারতীয় আইনজীবী
বিষয়শ্রেণী:২১শ শতাব্দীর ভারতীয় বিচারক
বিষয়শ্রেণী:২১শ শতাব্দীর ভারতীয় নারী বিচারক
বিষয়শ্রেণী:গুজরাতি ব্যক্তি
বিষয়শ্রেণী:গুজরাত উচ্চ আদালতের বিচারক
বিষয়শ্রেণী:আমরেলি জেলার ব্যক্তি
টি. মিনা কুমারী

**টি.মিনা কুমারী** (জন্ম ১৯৫১) ভারতের একজন অবসরপ্রাপ্ত উচ্চ আদালতের বিচারক। তিনি মেঘালয় উচ্চ আদালত-এর প্রথম প্রধান বিচারপতি ছিলেন। তিনি পূর্বে অন্ধ্রপ্রদেশ উচ্চ আদালত এবং পাটনা উচ্চ আদালত এর বিচারক হিসাবে দায়িত্ব পালন করেন।

## শিক্ষা ও পরিবার
তিনি ওসমানিয়া বিশ্ববিদ্যালয়, হায়দ্রাবাদ, অন্ধ্রপ্রদেশ থেকে তার আইন ডিগ্রী সম্পন্ন করেন। তিনি মৃত বেহালাবাদক পদ্মশ্রী ভেঙ্কটাস্বাোয়ামী নাইডুর নাতনী।
## কর্মজীবন
২০১৩ সালে তিনি মেঘালয়ের প্রথম প্রধান বিচারপতি হিসেবে নিয়োগ পেয়েছিলেন, তিনি বলেন, তার প্রথম অগ্রাধিকার হবে রাজ্যে ফাস্ট ট্র্যাক আদালত স্থাপন করা, পাশাপাশি অঞ্চলের সমস্যাগুলি বোঝা এবং মুলতুবি মামলার নিষ্পত্তি করা। যাইহোক, তিনি মাত্র পাঁচ মাস এই পদে ছিলেন। ২০১৩ সালের আগস্ট মাসে মেঘালয়ের প্রধান বিচারপতি হিসাবে অবসর গ্রহণের পর তাকে ২০১৪ সালের ডিসেম্বরে তামিলনাড়ু রাজ্য মানবাধিকার কমিশনের চেয়ারপারসন নিযুক্ত করা হয়। পদটি ২০১১ সাল থেকে খালি ছিল।

অন্ধ্রপ্রদেশ উচ্চ আদালতে বিচারক হিসেবে কাজ করার সময় ২০১০-এ তিনি সাত বিচারকের বেঞ্চের সদস্য হিসাবে টি. মুরালিধর রাও বনাম অন্ধ্র প্রদেশ রাজ্য মামলাটির সাথে যুক্ত ছিলেন। মামলাটি ছিল ধর্ম ভিত্তিক রিজার্ভেশন নিয়ে, বিশেষ করে অনুন্নত শ্রেণীর মুসলমানদের জন্য রিজার্ভেশন সম্পর্কিত। সংখ্যাগরিষ্ঠ দৃষ্টিভঙ্গির সাথে একমত হওয়ার পর, কোটা বাদ দিয়ে দেওয়ার পর, বিচারপতি টি. মিনা কুমারী আলাদা রায় প্রকাশ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫১-এ জন্ম
বিষয়শ্রেণী:ভারতীয় নারী বিচারক
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:অন্ধ্রপ্রদেশ উচ্চ আদালতের বিচারক
বিষয়শ্রেণী:পাটনা উচ্চ আদালতের বিচারক
বিষয়শ্রেণী:মেঘালয় উচ্চ আদালতের প্রধান বিচারপতি
বিষয়শ্রেণী:২০শ শতাব্দীর ভারতীয় আইনজীবী
বিষয়শ্রেণী:২০শ শতাব্দীর ভারতীয় বিচারক
বিষয়শ্রেণী:Women in Meghalaya politics
বিষয়শ্রেণী:Women in Andhra Pradesh politics
বিষয়শ্রেণী:Women in Bihar politics
বিষয়শ্রেণী:ভারতীয় নারী আইনজীবী
বিষয়শ্রেণী:21st-century Indian women politicians
বিষয়শ্রেণী:21st-century Indian politicians
বিষয়শ্রেণী:Women educators from Meghalaya
বিষয়শ্রেণী:Educators from Meghalaya
বিষয়শ্রেণী:২১শ শতাব্দীর ভারতীয় বিচারক
বিষয়শ্রেণী:২১শ শতাব্দীর ভারতীয় নারী বিচারক
নওগাঁ ইউনিয়ন

**নওগাঁ** বাংলাদেশের রাজশাহী বিভাগের সিরাজগঞ্জ জেলার তাড়াশ উপজেলার একটি ইউনিয়ন।

## অবস্থান
## ইতিহাস

## তথ্যসূত্র

বিষয়শ্রেণী:তাড়াশ উপজেলার ইউনিয়ন
প্রতিমা মণ্ডল

**প্রতিমা মণ্ডল** হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৪ সাল থেকে তিনি জয়নগর লোকসভা কেন্দ্রের সাংসদ হিসেবে দায়িত্ব পালন করছেন।

## জীবনী
### প্রারম্ভিক জীবন
প্রতিমা মণ্ডল ১৯৬৬ সালের ১৬ই ফেব্রুয়ারি কলকাতার এক বাঙালি হিন্দু পরিবারে জন্মগ্রহণ করেন। তিনি সর্বভারতীয় তৃণমূল কংগ্রেসের রাজনীতিবিদ গোবিন্দ চন্দ্র নস্করের কন্যা। তিনি কলকাতা বিশ্ববিদ্যালয় থেকে স্নাতকোত্তর ডিগ্রি লাভ করেছেন। রাজনীতিতে আসার পূর্বে তিনি পশ্চিমবঙ্গ সিভিল সার্ভিসে কর্মরত ছিলেন।

### রাজনৈতিক জীবন
২০১৪ সালের লোকসভা নির্বাচনে
তাকে জয়নগর লোকসভা কেন্দ্র থেকে মনোনয়ন প্রদান করে সর্বভারতীয় তৃণমূল কংগ্রেস। নির্বাচনে তিনি ৪,৯৪,৭৪৬ ভোট পেয়ে নির্বাচিত হয়েছিলেন, যা ছিল প্রদত্ত ভোটের ৪১.৭১%। তার নিকটতম প্রতিদ্বন্দ্বী বিপ্লবী সমাজতন্ত্রী দলের সুভাষ নস্কর পেয়েছিলেন ৩,৮৬,৩৬২ ভোট, যা ছিল প্রদত্ত ভোটের ৩২.৫৮%।

২০১৯ সালের লোকসভা নির্বাচনে তাকে পুনরায় জয়নগর লোকসভা কেন্দ্র থেকে মনোনয়ন প্রদান করে সর্বভারতীয় তৃণমূল কংগ্রেস। নির্বাচনে তিনি আবারো বিজয়ী হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৬-এ জন্ম
বিষয়শ্রেণী:পশ্চিমবঙ্গের রাজনীতিতে নারী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সপ্তদশ লোকসভার সদস্য
বিষয়শ্রেণী:ষোড়শ লোকসভার সদস্য
বিষয়শ্রেণী:দক্ষিণ চব্বিশ পরগনা জেলার ব্যক্তি
বিষয়শ্রেণী:বাঙালি রাজনীতিবিদ
বিষয়শ্রেণী:ভারতীয় সাম্যবাদ-বিরোধী
বিষয়শ্রেণী:বাঙালি হিন্দু
বিষয়শ্রেণী:ভারতে সাম্যবাদ বিরোধিতা
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:কলকাতার রাজনীতিবিদ
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:লোকসভার নারী সদস্য
বিষয়শ্রেণী:জয়নগর মজিলপুরের ব্যক্তি
বিষয়শ্রেণী:অষ্টাদশ লোকসভার সদস্য